text: Аляксей Навальны падаў судовы пазоў супраць «Раскамнагляду», які запатрабаваў выдаліць з сайту Navalny.com інфармацыю аб расследаванні пра мільярдэра Алега Дзерыпаску і кіраўніка апарату ўраду Сяргея Прыходзьку.
  Пазоў пададзены ў Танагскі раённы суд Масквы. Апазіцыйны палітык патрабуе прызнаць дзеянні Раскамнагляду незаконнымі і абавязаць выключыць ягоныя старонкі з рэестру забароненай інфармацыі.
  У пазове адзначаецца, што 10 лютага Навальны атрымаў апавяшчэнне ад Раскамнагляду пра тое, што дзве старонкі ягонага сайта ўнесеныя ў рэестр забароненай інфармацыі. Падставай для гэтага стала рашэнне Усць-Лабінскага раённага суду Краснадарскага краю ад 9 лютага. У пазове прыводзяцца звесткі з расследавання Навального, у прыватнасці, што меркавана Прыходзька адпачываў на яхце, якая належыць ТАА «Яхт-клуб Цэнтр». Канчатковым бенефіцыярам гэтай кампаніі з’яўляецца маці Алега Дзерыпаскі – Валянціна Пятроўна Дзерыпаска.
  «Бязвыплатнае карыстанне водным суднам, якое належаць на праве ўласнасці юрыдычнай асобе, зʼяўляецца атрыманнем узнагароджання (даходу) у натуральнай форме, не прадугледжанага заканадаўствам для чальца ўраду Расейскай Федэрацыі», то бок хабарам, гаворыцца ў пазове.
  Навальны ў пазове адзначае, што звесткі, якія змяшчаюцца ў расследаванні, не могуць быць расцэненыя як атрыманая канфідэнцыйна інфармацыя. Расследаванне, нагадвае ён, было праведзена на падставе адкрытых крыніц, уключаючы кнігу Насці Рыбкі і фатаграфіі з яе «Instagram». Навальны таксама падкрэслівае, што інфармацыя з расследавання зʼяўляецца грамадска значнай.
  У спіс забароненых матэрыялаў расследаванне Фонду барацьбы з карупцыяй (ФБК) Навальнага трапіла з-за пазову, які Алег Дзерыпаска падаў да Насці рыбку ў судзе свайго роднага гораду Усць-Лабінск.
  Згодна з пастановай пленума Вярхоўнага суду, інфармацыю можна распаўсюджваць без згоды грамадзяніна пры наяўнасці публічнай цікавасці. Гэта значыць, грамадзянін зʼяўляецца публічнай фігурай, а абнародаванне інфармацыі зʼяўляецца грамадска значным. «Расследаванне мела на мэце раскрыць факты карупцыі з боку службовай асобы ўраду Расейскай Федэрацыі», – гаворыцца ў пазове.
  У лясным масіве каля вёскі Рудня Бялыніцкага раёну зніклі 31-гадовая жанчына з дачкой. Магіляўчанка патэлефанавала ў міліцыю, пасля чаго маці з дачкой знайшлі ратавальнікі і супрацоўнікі МУС.
  Учора позна ўвечары каля вёскі Тарасікі Барысаўскага раёну знік 76-гадовы мужчына, які пайшоў у лес па грыбы. Міліцыянты і ратавальнікі працягваюць шукаць яго, з мужчынам падтрымліваюць сувязь праз тэлефон.
  Перад выхадам у лес вывучыце мапу мясцовасці, узброіўшыся тэлефонам, навігатарам і мінімальнай аптэчкай. Каб не згубіцца, калі ідзяце кампаніяй, можна скарыстацца свістком. Ён чутны за 2-3 кіламетры
  У пахмурнае надвор’е паход у лес лепш адкласці. Калі ўсё ж выправіліся, то лепш не ісці аднаму, вывучыць правілы арыентавання, паведаміць сваякам або знаёмым пра маршрут і час перамяшчэння, апрануць зручнае непрамакальнае адзенне і абутак. Таксама трэба ўзяць з сабой тэлефон, ваду, лекі, нож і запалкі
  Калі вы заблукалі ў лесе, першае, што трэба зрабіць, – зарыентавацца на мясцовасці, вызначыць, дзе можна знайсці ваду і агонь, каб абараніцца ад холаду і арганізаваць начлег
  Калі ў вас ёсць тэлефон, патэлефануйце ў службу выратавання і паведаміце, з якога населенага пункту вы ўвайшлі ў лес, апішыце, што бачыце навокал. Калі тэлефона няма і не можаце нават прыблізна вызначыць месцазнаходжанне – спыніцеся і супакойцеся. Па магчымасці пейце ваду і рухайцеся да мэты
  Галоўнае – выйсці да людзей, таму важнымі арыентырамі будуць лініі электраперадачаў, прасекі і сцяжынкі. Калі па дарозе сустрэлі ручай або раку – ідзіце ўніз па плыні. Так вы заўжды выйдзеце да людзей
  Не трэба выбірацца з лесу ноччу: пачынае цямнець – лепш займіцеся ўладкаваннем месца для начлегу. Для гэтага падыдзе яма ад вывернутага з коранем дрэва. З галінак зрабіце прытулак накшталт будана і подсціл з падручных матэрыялаў. Каб тыя, хто вас шукае, не прайшлі міма – павесьце на кусты кепку, насоўку або ліст паперы, абламайце галінкі, каб прыцягнуць увагу.